Меѓународен конзорциум на истражувачки новинари

Меѓународен конзорциум на истражувачки новинари (МКИН) (англиски: International Consortium of Investigative Journalists, Inc. (ICIJ)) ― независно здружение од 280 истражувачки новинари од цел свет и повеќе од 140 новински агенции од преку 100 земји. Неговото седиште е во Вашингтон, a основните членови се од Австралија, Франција, Шпанија, Унгарија, Србија, Белгија и Ирска.

МКИН бил основан во 1997 година од американскиот новинар Чарлс Луис како иницијатива на Центарот за јавен интегритет. Конзорциумот истражува актуелни прашања од јавен интерес како: меѓународен криминал, корупција, даночно затајување и финансиски измами на владини службеници. Во 2017 г. станал целосно независна организација, а подоцна му бил доделен непрофитен статус. МКИН го разоткрила и го објавила шверцот и даночното затајување на мултинационалните тутунски компании (2000) и криминалот во синдикатите; приватните воени компании, азбестните компании. Најголеми проекти на МКИН се објавувањето на документи за корупција и даночно затајување од светските лидери: Панамските документи (2016), Рајските документи (2017) и Пандорините документи (2021).

Панамските документи се 11,5 милиони доверливи документи со детални информации за преку 214.000 компании собрани од страна на давателот на корпоративни услуги „Мосак Фонсека“ со седиште во Панама. МКИН документите ги прибрал во соработка со германскиот весник  и преку 100 други медиумски партнери. Првото делумно објавување на документите било на 3 април 2016 година, и го привлекло вниманието на светските медиуми.   објавените податоци ги добил од анонимен извор во 2015 година.

МКИН помогнал да се донесе Законот за корпоративна транспарентност во Соединетите Држави.

Државите повратиле преку 1,36 милијарди американски долари затаени даноци само како резултат на проектот Панамски документи, а некои држави продолжуваат и понатаму да ги собираат изгубените даночни приходи.

 Наводи 

 Надворешни врски 



Категорија:Истражувачко новинарство
Категорија:Добитници на Пулицерова награда
Категорија:Организации со седиште во Вашингтон, САД
Категорија:Пандорини документи
Категорија:Панамски документи
Категорија:Рајски документи